KINNITATUD

Juhatuse liikme Merike Lang

28.01.2022 käskkirjaga nr 1-5/7\_2022

Tori HOBUSEKASVANDUSE

**Sisekorra eeskirjad**

1. Mõisted:

1.1. **Klient** – isik (üldjuhul 19 a ja vanemad), kes on seotud Hobusekasvanduse poolt pakutud erinevate teenuste saamisega (nt ratsutamisõpe, külastus).

1.2. **Õpilane** – üldjuhul kuni 18-aastane (k.a) isik, kes on seotud Hobusekasvanduse ratsutamisõppe saamisega.

1.3. **Rentnik**- isik, kes rendib temale kuuluvale hobusele või temale omaniku poolt notariaalselt volitatud hobusele hoiulepingu alusel Hobusekasvanduses talliboksi.

1.4. **Vastutav ja korralekutsuv isik** – kõik Sihtasutuse Eesti Maaelumuuseumid Tori hobusekasvanduse üksusega töösuhetes olevad isikud.

1.4. **Hobusekasvandus** – Tori Hobusekasvandus.

2. Kõik Hobusekasvanduse kliendid, õpilased ja rentnikud on kohustatud täitma kõikide vastutavate isikute korraldusi, mis puudutavad ohutuse tagamist hobustega tegelemisel, tuleohutuse ja teisi ohutustehnika nõudeid puudutavaid tegevusi.

3. Tallis, maneežis ja Hobusekasvanduse territooriumil võivad viibida õpilased treeningu aegadel, kliendid ja rentnikud ajavahemikul 8.00-17.00. *(Õpilased ja kliendid koos vastutava isikuga.)* Muudel aegadel tallis, maneežis ja hobusekasvanduse territooriumil viibimine on lubatud üksnes kirjalikul kokkuleppel Sihtasutuse Eesti Maaelumuuseumid esindajaga.

4. Kliendid, kes on tulnud Hobusekasvandusse üksnes hobustega (või ponidega) tutvumise eesmärgil, peavad talli või maneeži sisenemiseks omama kehtivat pääset ning võivad seda teha ainult Hobusekasvanduse-poolse saatjaga. Ürituste ajal on pääse nõutav ka välitegevuste ajal, kui Sihtasutus Eesti Maaelumuuseumid pole kehtestanud teistsugust korda.

5. Kõik hobused peavad olema boksides hiljemalt 21.30 (v.a erandjuhud - võistlustelt tulek jne.) Hilisemast tulekust peab klient, õpilane ja rentnik teavitama vastutavat isikut.

6. Hobusekasvanduses korraldavad ja viivad läbi treeningtunde ning teostavad muid töid ainult vastutavad isikud või Sihtasutuse Eesti Maaelumuuseumid poolt aktsepteeritud isikud. Vastavat informatsiooni on võimalik saada kodulehelt [www.maaelumuuseumid.ee](http://www.maaelumuuseumid.ee) või/ja Sihtasutuse Eesti Maaelumuuseumid juhtkonnalt (juhatus, põllumajanduse ja haldusosakonna juhataja, Tori kuraator, sekretär-personalijuht).

**7.** **Õpilastel ja klientidel on tallis, maneežis ja territooriumil keelatud:**

7.1. Jooksmine, karjumine, kilkamine jne, mis *võiks häirida* (häirib) hobuseid.

7.2. Siseneda hobuste boksidesse ilma treeneri või hobuseomaniku loata.

7.3. Hobust boksist välja tuua ilma treeneri või hobuseomaniku loata.

7.4. Anda hobustele maiustusi ilma treeneri, vastutava isiku või hobuseomaniku loata.

7.5. Sööta hobuseid kaera või heinaga, mis võib olla jäetud talli.

7.6. Tuua Hobusekasvanduse tallidesse, maneeži ja territooriumile kaasa koduloomi ilma treeneri loata.

7.7. Tuua ilma treeneri (kirjaliku) loata talli, tundi ja Hobusekasvanduse territooriumile kaasa sõpru ja teisi isikuid, kes ei osale treeningutel. Õpilane ja klient tagavad, et nende poolt kaasatoodud isikud järgivad käesolevates eeskirjades, muudes Hobusekasvanduse poolt kehtestatud dokumentides ja õigusaktides sätestatud nõudeid.

7.10. Viibida ilma treeneri loata tallis ja Hobusekasvanduse territooriumil väljaspool oma treeningaega. (Treeningule tullakse 60 min enne oma tunni algust ja lahkutakse 30 min peale tunni lõppu). Muul ajal tallis, maneežis ja Hobusekasvanduse territooriumil viibimine on lubatud ainult treeneri loal.

**7.11. Istuda hobuse selga tallis või talli sisse sõita hobuse seljas.**

7.12.Viia jooksuaedadesse sööta.

**8. Rentnikel on tallis, maneežis ja territooriumil keelatud;**

8.1. Tegevused, mis võiks häirida teiste rentnike ja omanike hobuseid.

8.2. Siseneda teiste rentnike ja omanike hobuste boksidesse ilma rentniku või hobuseomaniku loata.

8.3. Teise rentniku või omaniku hobust boksist välja tuua ilma rentniku või hobuseomaniku loata.

8.4. Ilma vastava kokkuleppeta sööta hobuseid kaera või heinaga, mis võib olla jäetud talli teiste isikute poolt.

8.5. Tuua Hobusekasvanduse tallidesse, maneeži ja territooriumile kaasa koduloomi ilma vastutava isiku loata.

8.6. Tuua ilma vastutava isiku (kirjaliku) loata talli ja Hobusekasvanduse territooriumile kaasa sõpru ja teisi isikuid, välja arvatud rentnike sugulased. Rentnik tagab, et nende poolt kaasatoodud isikud järgivad käesolevates eeskirjades, muudes Hobusekasvanduse poolt kehtestatud dokumentides ja õigusaktides sätestatud nõudeid.

8.7. Rentnikule kuuluva müügis oleva hobuse ostuhuvilise iseseisev viibimine territooriumil, maneežis ja tallis ilma hobuseomaniku kirjaliku loata ja vastutavat isikut etteteatamiseta.

**8.8.** **Istuda hobuse selga tallis või talli sisse sõita hobuse seljas.**

8.9. Tuua talli uut hobust ja kasutada talliboksi enne vastutava isiku kirjaliku nõusolekut **ja** lepingu sõlmimist.

8.10. Vahetada hobust talliboksis vastutava isiku kirjaliku loataja lepingu muudatuseta.

8.11. Viia jooksuaedadesse sööta.

**9. Õpilaste, klientide ja rentnike kohustused:**

9.1. Olla teiste õpilaste, klientide, rentnike ja vastutavate isikute suhtes abivalmid, viisakad, heatahtlikud ning sõbralikud.

9.2. Pärast hobuse puhastamist ja peale ratsutamistviia asjad omale kohale tagasi.

9.3. Koristada koheselt hobuse väljaheited, kabjatükid jne, kui sepp rautab teie hobust või te puhastate hobust

9.4. Keelatud on ilma asjaosalistelt luba küsimata kasutada teiste sõitjate varustust (nt kaska, tekk, mõni riietusese jne), võtta teiste sõitjate hobustele mõeldud sööta, võtta kasutusele või vahetada omavoliliselt hobus(t)e varustust, talli varustust. Kõike seda käsitletakse vargusena.

9.5. Erahobused, kellele on mõeldud lisasöödad, palun muretseda vastavad anumad, kus sööta säilitada. Anumad varustada hobuse nime ja kirjaga, kui palju sööta korraga anda (*nt H - 1kg ja Õ - 1kg*).

9.6. Viia Hobusekasvandusest ära kõik üleliigne, mida teie hobune hetkel ei kasuta (talvetekid suvisel ajal, sadulad mida ei kasuta jne).

9.7. Koristada enda järelt kilekotid ja muu praht. Halvaks läinud õunad, porgandid ja muu taoline viia sõnnikuhoidlasse.

**10. Maneežis**

10.1. Enne maneežist lahkumist koristada hobuse ja enda järelt kõik, mis sinna on maha jäänud!

10.2. Maneeži ja tallide vaheliselt teelt koristada kõik, mis pudenes sinna teel liikudes!

10.3. **KORISTADA ALATI TAKISTUSED JA LATID PEALE TREENINGUT KOHESELT ÄRA**!

10.4. Maneeži sisenedes sulgeda uks enda järel.

10.5. Maneežis tohib ratsutamise ajal olla korraga ainult üks kordetaja. Kui ratsutamas on kolm või enam ratsutajat, siis on kordetamine ohutuse tagamiseks keelatud.

10.6. Maneežis tohib treeningut läbi viia 1 treener korraga.

10.7. Maneeži kasutamine teistel isikutel õpilaste treeningu ajal on keelatud, kui treeneriga ei ole eelnevalt kirjalikult kokku lepitud teisiti.

10.8. Maneežis ei tohi jätta hobust ilma järelevalveta!

10.9. Maneežis tohib sõita ainult kasutades kaitsekiivrit!

10.10. Maneeži ei tohi hobustele heina viia!

**11.** **Muud sätted:**

11.1. Olla hobuste suhtes sõbralikud ja hoolivad, mitte karistada hobust põhjendamatult ning lubamatul viisil.

11.2. Hobusekasvanduse poolt korraldatud treeningute õpilastel on kohustus end iga kord trenni tulles registreerida selleks sisse seatud registreerimisdokumendis.

11.3. Kõik hobuste liigutamised oma boksist välja peavad olema igapäevaselt fikseeritud selleks sisse seatud registreerimisdokumendis (kui vahetatakse boksi Hobusekasvanduse siseselt või liigub ajutiselt väljapoole Hobusekasvanduse territooriumi)

11.4. Hoida Hobusekasvanduse territooriumi ja ruume puhtana, asetada praht ja prügi selleks ettenähtud kohta, kasutada säästlikult elektrit ja vett

11.5. Suhtuda Hobusekasvanduse, rentnike, klientide ja õpilaste varasse hoolivalt ja vastutustundega ning mitte kahjustada Hobusekasvanduse, rentnike, klientide ja õpilaste vara ja mainet

11.6. Mitte kasutada ilma vastutava isiku eelneva kooskõlastuseta Hobusekasvanduse territooriumil elektriseadmeid (v.a telefonide jmt laadimiseks).

11.7. Parkides Hobusekasvanduse territooriumil, tuleb tagada, et sõidukite parkimine ei takista ligipääsu Hobukasvandusele ning liiklemist Hobukasvanduse territooriumil (muuhulgas hobuseveokitega). Turvalisuse seisukohalt on soovitav lukustada sõiduki uksed, lülitada sisse signalisatsioon ja mitte jätta sõidukisse nähtavale kohale hinnalisi esemeid. Hobusekasvandus ei vastuta Hobusekasvanduse territooriumile pargitud sõidukite ega nendesse jäetud vara eest

11.8. Tagada tema kasutuses olevate Hobusekasvanduse ruumide, kappide jmt võtmete mittesattumine kolmandate isikute kätte. Võtme kaotsimineku korral kanda kõik uue võtme hankimisega seotud kulud.

11.9. Hobustel ei tohi lasta närida takistusi ja piirdeaedu.

11.10. Jooksuaedades koristatakse oma hobuse tagant kõik mis sinna on pudenenud.

11.11. Alaealistel on Hobusekasvanduse territooriumil suitsetamine rangelt keelatud.

11.12. Täiskasvanutel on suitsetamine lubatud ainult selleks ettenähtud kohas.

11.13. Varguse, vandalismi, sissemurdmise või muu õiguserikkumise nägemisel või avastamisel tuleb sellest (tõkestamise võimatusel) koheselt informeerida vastutavat isikut. Hädaolukorras teavitada eelkõige vastutavat isikut. Abi kutsumiseks ja õnnetusest teatamiseks helistada vajadusel hädaabi numbrile 112

**Kõigi jooksvalt esile kerkinud küsimustega palume pöörduda vastutava isiku poole.**

Kohapealsed jooksvad küsimused: Tori kuraator Karin Peks: [karin.peks@memu.ee](mailto:ingrid.soomets@maaelumuuseumid.ee), tel. 5322 9786

Lepingute sõlmimise teade: SA Eesti Maaelumuuseumid, tel. 738 3810, [info@memu.ee](mailto:info@memu.ee) ja cc: [karin.peks@memu.ee](mailto:ingrid.soomets@memu.ee)

Informatsioon Hobusekasvanduses toimuvate ürituste ja hinnakirjade kohta [www.maaelumuuseumid.ee](http://www.maaelumuuseumid.ee)

**TÄNAME KÕIKI MÕISTVA SUHTUMISE EEST!!!**